|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏כ"ג סיון, תשפ"ה‏19 יוני, 2025 |

הודעה לעיתונות:

**הקלות רגולטוריות על רקע מבצע "עם כלביא" - הפיקוח על הבנקים נוקט בהקלות רגולטוריות שמטרתן לסייע בעת מבצע "עם כלביא"**

הפיקוח על הבנקים פרסם היום 19.6.25 הוראת שעה למערכת הבנקאית שנועדה לאפשר לבנקים ולחברות כרטיסי האשראי את הגמישות העסקית הנדרשת בעת הזו, במטרה להקל על הלקוחות אשר נפגעו ממצב המלחמה ולאפשר רציפות במתן השירותים. הוראת השעה תעודכן מעת לעת בהתאם לצורך.

מצב הלחימה בו אנו נמצאים מצריך מתן מענה מהיר וסיוע ללקוחות. לשם כך נוקט הפיקוח על הבנקים בצעדים שונים ובכללם גיבש הוראת שעה הכוללת התאמות והקלות אשר יסייעו במתן מענה ללקוחות המערכת הבנקאית ותמיכה בהתמודדות עם אתגרי המצב. הפיקוח ימשיך לסייע ללקוחות אשר נפגעו מהמצב בדרכים העומדות לרשותו, ובין היתר יבחן מתן הקלות רגולטוריות נוספות ככל שיידרש.

[להלן קישור להוראה.](https://www.boi.org.il/roles/supervisionregulation/drafts/draft111567/)

להלן מידע מסייע נלווה:

* היחידה לפניות הציבור ולבקרה צרכנית בפיקוח על הבנקים: 02-6552680 או 9086\*
* מוקד הממונה על נתוני אשראי בבנק ישראל: 6194\*
* לדף המידע המרכז בנושאי בנקאות [שבאתר בנק ישראל](https://www.boi.org.il/roles/supervisionregulation/am_kelavi/) .